|  |  |
| --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADONAČELNIK** |
| **hr)zg-zelina** |
|  | KLASA: 620-01/20-01/03  URBROJ: 238/30-02/07-20-1  Sv. Ivan Zelina, 13. studenoga 2020. |

**GRADSKO VIJEĆE**

* **ovdje -**

**Predmet: Donošenje Programa javnih potreba u sportu Grada Svetog Ivana Zeline za 2021. godinu**

- predlaže se

Poštovani,

prema članku 74. stavku 2. Zakona o sportu («Narodne novine», br. 71/06, 150/08-Uredba, 124/10, 124/11, 86/12, 94/13, 85/15, 19/16, 98/19, 47/20 i 77/20) jedinice lokalne samouprave utvrđuju javne potrebe u sportu i za njihovo ostvarivanje osiguravaju financijska sredstva iz svojih proračuna u skladu s tim Zakonom.

U članku 76. stavku 1. istog Zakona navedeni su programi, odnosno aktivnosti, poslovi i djelatnosti od značaja za jedinicu samouprave (poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, sportskih zajednica i saveza, sportska priprema, domaća i međunarodna natjecanja te opća i posebna zdravstvena zaštita sportaša, zapošljavanje osoba za obavljanje stručnih poslova u sportu, sportsko-rekreacijske aktivnosti građana, sportske aktivnosti osoba s teškoćama u razvoju i osoba s invaliditetom, planiranje, izgradnja, održavanje i korištenje sportskih građevina značajnih za jedinicu lokalne samouprave, provođenje i financiranje znanstvenih i razvojnih projekata elaborata i studija u funkciji razvoja sporta).

Prema članku 76. stavku 4. predmetnog Zakona, programe javnih potreba u sportu donose jedinice lokalne samouprave zajedno s godišnjim proračunom.

Obzirom na navedeno, temeljem članka 36.a Statuta Grada Svetog Ivana Zeline („Zelinske novine“, br. 8/01, 7/02, 10/04, 1/06, 3/06-pročišćeni tekst, 9/09, 11/09-pročišćeni tekst, 5/13,12/13-pročišćeni tekst, 4/18, 20/18-pročišćeni tekst i 9/20) i članka 47. Poslovnika Gradskog vijeća Grada Svetog Ivana Zeline („Zelinske novine“, br. 8/01, 1/06, 9/09, 11/09-pročišćeni tekst, 5/13,12/13-pročišćeni tekst, 4/18 i 20/18-pročišćeni tekst), predlažem donošenje Programa javnih potreba u sportu Grada Svetog Ivana Zeline za 2021. godinu, kao u privitku.

**GRADONAČELNIK**

 **Hrvoje Košćec**

|  |  |  |
| --- | --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADSKO VIJEĆE** |  |
| **hr)zg-zelina** |  |
|  | KLASA: 620-01/20-01/03  URBROJ: 238/30-01/01-20-4  Sv. Ivan Zelina, 21. prosinca 2020. |  |

Na temelju članka 74. stavka 2. Zakona o sportu («Narodne novine», br. 71/06, 150/08 - Uredba, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 16. Statuta Grada Svetog Ivana Zeline («Zelinske novine», br. 8/01, 7/02, 10/04, 1/06, 3/06-pročišćeni tekst, 9/09, 11/09-pročišćeni tekst, 5/13, 12/13-pročišćeni tekst, 4/18, 20/18 -pročišćeni tekst i 9/20) Gradsko vijeće Grada Svetog Ivana Zeline na 21. sjednici održanoj 21. prosinca 2020. godine, donijelo je

**PROGRAM**

**JAVNIH POTREBA U SPORTU**

**GRADA SVETOG IVANA ZELINE**

**ZA 2021. GODINU**

**Članak 1.**

Programom javnih potreba u sportu Grada Svetog Ivana Zeline za 2021. godinu (u daljnjem tekstu: Program) utvrđuju se aktivnosti, poslovi i djelatnosti u sportu od značaja za Grad Sveti Ivan Zelinu i za njegovu promociju.

Programom se stvaraju uvjeti za zadovoljavanje potreba u sljedećim područjima:

* poticanje i promicanje sporta,
* provođenje sportskih aktivnosti djece i mladeži,
* poticanje i uključivanje u sport i sportsku rekreaciju većeg broja građana,
* djelovanje sportske zajednice, odnosno sportskih udruga
* sportsku pripremu za natjecanja,
* sportske aktivnosti osoba s teškoćama u razvoju i osoba s invaliditetom,
* održavanje i korištenje sportskih građevina.

**Članak 2.**

Svrha Programa je da se putem programskog cilja sustavno usmjerava razvoj sporta u Gradu Svetom Ivanu Zelini.

**Članak 3.**

Financijska sredstva za ostvarivanje javnih potreba u sportu u 2021. godini planirana su u izvornom Proračunu Grada Svetog Ivana Zeline za 2021. godinu u ukupnom iznosu od 2.329.000,00 kuna.

**Članak 4.**

Za redovito funkcioniranje sportske dvorane, sportskih objekata i sportskih terena u vlasništvu Grada Svetog Ivana Zeline planirana su sredstva u iznosu 509.000,00 kuna.

Za Zajednicu sportskih udruga Grada Svetog Ivana Zeline planirana su sredstva u ukupnom iznosu 1.820.000,00 kuna, a za namjene, kako slijedi:

* sredstva za redoviti/institucionalni rad Zajednice - 120.000,00 kuna
* sredstva namijenjena sportskim udrugama - 1.600.000,00 kuna
* sredstva za sportska natjecanja/manifestacije – 100.000,00 kuna

**Članak 5.**

Ovaj Program stupa na snagu 01. siječnja 2021. godine, a objavit će se u «Zelinskim novinama» službenom glasilu Grada Svetog Ivana Zeline.

**PREDSJEDNIK GRADSKOG VIJEĆA**

**GRADA SVETOG IVANA ZELINE**

**Darko Bistrički, struc.spec.ing.građ.**